Jeanne d’Arc (film fra 1928)

Jeanne d’Arc (fransk: La Passion de Jeanne d’Arc) er en fransk stumfilm fra 1928, laget av den danske regissøren Carl Theodor Dreyer. Filmen handler om den historiske personen Jeanne d’Arc. 

 Handling 
Etter å ha ledet franskmennene i en rekke kamper mot engelskmennene under hundreårskrigen, blir Jeanne d'Arc tatt til fange i nærheten av Compiègne. Hun bringes til Rouen, og stilles for retten for påstander om kjetteri fremført av franske geistlige som er lojale mot engelskmennene. Den 30. mai 1431 blir Jeanne forhørt av den franske geistlige domstolen. De forsøker å få henne til å si noe som kan diskreditere henne, eller rokke ved troen på at hun har fått et oppdrag fra Gud om å drive engelskmennene ut av Frankrike - men Jeanne forblir like standhaftig.

Når hun trues med brenning på bålet, bryter Jeanne til slutt sammen og signerer en tilståelse. Dommeren dømmer henne til livsvarig fengselsstraff. Men hun innser at hun har vært usann mot Gud, kaller dommerne tilbake, og trekker tilbake sin tilståelse. Etter hvert som flere og flere rundt henne overbevises om hennes tro og kall, får hun lov til en siste nattverd. Hun føres til retterstedet der mengden samles, og bålet tennes.

I filmen går hun på bålet i mannsklær, men øyenvitneskildringer hevder at hun fikk ha på seg kjole.Joan Vos MacDonald: How cross-dressing helped send Joan of Arc to the stake, 30. mai 2017

 Medvirkende 
 Maria Falconetti: Jeanne d’Arc
 Eugène Silvain: Pierre Cauchon
 André Berley: Jean d’Estivet
 Maurice Schutz: Nicolas Loyseleur
 Antonin Artaud: Jean Massieu
 Michel Simon: Jean Lemaître

 Referanser 

 Eksterne lenker 


Kategori:Franske stumfilmer
Kategori:Filmer fra 1928
Kategori:Franske stum-dramafilmer
Kategori:Franske biografiske filmer
Kategori:Franske stum-historiske filmer
Kategori:Sort-hvitt-filmer
Kategori:Filmer satt i middelalderen